laion/Wikipedia-Exotic huggingface dataset:
דגל קווינסלנד

דגל קווינסלנד הוא הדגל הרשמי של מדינת קווינסלנד שבאוסטרליה. הדגל עוצב על ידי ויליאם המאנט (William Hemmant), מזכיר המושבה ומנהל אוצר המושבה בשנת 1876, ואומץ על ידי ממשלת המושבה באותה שנה. הדגל הוא נס כחול שבמרכזו עיגול לבן שעליו צלב מלטה ובמרכזו כתר קיסרי. הדגל הראשון של קווינסלנד אומץ בשנת 1870 דגל זה היה נס כחול בריטי שעליו פרופיל המלכה ויקטוריה על עיגול כחול וסביבה המילה "Queensland" באותיות מוזהבות על קלף לבן. בשנת 1876 אימצה המדינה דגל אחר - מאחר שהיה קושי עם ציור הדגל הקודם. במקום פרופיל המלכה הוחלט להציב על עיגול כחול את הכתר הקיסרי של המלכה. הכתר הוחלף עם עלייתו של אדוארד השביעי לשלטון, בכתר בית טיודור, וגווני צלב מלטה שבראש הכתר שונו מכחול לתכלת. הכתר הנוכחי שמצוי בסמל משנת 1953 מתבסס על כתר אדוארד הקדוש. הכתר הקיסרי הוחלף בכתר המלכותי לבקשת המלכה אליזבת השנייה. דגל אוסטרליה סמל קווינסלנד דגלי אוסטרליה מדיה וקבצים בנושא דגל קווינסלנד בוויקישיתוף קווינסלנד, באתר דגלי העולם (באנגלית) קווינסלנד באתר Ausflag (באנגלית) דגל קווינסלנד, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אוסטרליה. אתם מוזמנים לתרום לוויקיפדיה ולהרחיב אותו.
לט 3

לט 3 (באנגלית: Let 3) היא להקת רוק מודרנית מרייקה שבקרואטיה, שהוקמה בשנת 1987. סולניה הם דאמיר מרטינוביץ' וזוראן פרודאנוביץ'. היא פופולרית מאוד ברחבי מדינתה ובשאר מדינות חבל הבלקן. שיריה מכילים מילות "סלנג", שמעוררים פרובוקציה ונתונים למחלוקת. הופעותיה מוכרות גם כן בשל השימוש באקטים מיניים על הבמה, כמו ביצוע שירים בעירום מלא. לאחר זכייתה ב-Dora נבחרה הלהקה לייצג את קרואטיה באירוויזיון 2023, שהתקיים בליברפול שבממלכה המאוחדת, עם השיר "Mama ŠČ!". הלהקה הוקמה ברייקה בשלהי שנות ה-80. עד מהרה עוררה עניין בכלי התקשורת באזור בזכות הופעותיה החדשניות, שהדגימו את אופיה המיוחד ואת ה"רוח" הצעירה שהביאה לסצנת הרוק הבלקני. הלהקה תמכה בזכויות נשים ובקהילה הגאה, וחרתה על דגלה את ערך הליברליזם כעליון. ב-9 בדצמבר 2022 הוכרזה לט 3 כאחת מתוך שמונה-עשרה המתשתתפים בקדם הקרואטי לאירוויזיון 2023 עם השיר "Mama ŠČ!".‏ ב-11 בפברואר 2023 נערך הקדם, בו דורגה במקום הראשון עם 279 נקודות. ב-11 במאי 2023 ביצעה הלהקה את "Mama ŠČ!"" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה. בגמר האירווזיון הם הגיעו למקום ה-13 עם 123 נקודות. בשנת 2024 ניסתה הלהקה לייצג את קרואטיה בפעם השנייה באירוויזיון 2024. היא השתתפה בקדם הארצי עם השיר "Babaroga", ודורגה בערב הגמר במקום השלישי, מאחורי וינקו ובייבי לזניה בהתאמה. מדיה וקבצים בנושא לט 3 בוויקישיתוף לט 3, ברשת החברתית פייסבוק לט 3, ברשת החברתית אינסטגרם לט 3, ברשת החברתית טיקטוק לט 3, סרטונים בערוץ היוטיוב לט 3, באתר אפל מיוזיק (באנגלית) לט 3, באתר ספוטיפיי לט 3, באתר Last.fm (באנגלית) לט 3, באתר AllMusic (באנגלית) לט 3, באתר MusicBrainz (באנגלית) לט 3, באתר דיזר לט 3, באתר Yandex.Music (ברוסית) לט 3, באתר Discogs (באנגלית) לט 3, באתר Songkick (באנגלית) לט 3, באתר טיידל (באנגלית) Peddie, Ian; Rajko Muršič. Popular Music and Human Rights; Vol. II. Yugoslav and Post-Yugoslav Encounters with Popular Music and Human Rights. Ashgate Publishing. p. 102. ISBN 9780754668534. The Croatian band Let 3, for example, is well known for provoking outrage, including by sometimes performing nude on stage. Bousfield, Jonathan. "Rijeka Rock City". Stray Satellite. "Let3 – Proglas Slovencima: "Zabranite djelovanje Katoličke crkve!"". muzika.hr. "Mrle o splitskom Prideu: Neka se svi lijepo jebu u guzicu, možda poslije promijene mišljenje". Index.hr. Morić, Danijela. "'Žene, pederi i crnci jednako su važni u društvu'". Vecernji.hr. Granger, Anthony (9 בדצמבר 2022). "Croatia: Dora 2023 Participants Announced". eurovoix. נבדק ב-12 בפברואר 2023. {{cite web}}: (עזרה) Santos, Pedro (11 בפברואר 2023). "Let 3 win Dora 2023 in Croatia with "Mama ŠČ!"". Eurovision World. נבדק ב-12 בפברואר 2023. {{cite web}}: (עזרה) Eurovision 2023 Semi-final 1 Results Eurovision 2023: Running order in the Grand Final
ליגת העל הסעודית

ליגת העל הסעודית או בשמה הרשמי גביע הליגה המקצועני על שם הנסיך מוחמד בן סלמאן (בערבית: دوري الأمير محمد بن سلمان للمحترفين; בקיצור ליגת MBS), היא ליגת הכדורגל הבכירה בערב הסעודית. הליגה הוקמה בשנת 1976. הקבוצה בעלת מספר האליפויות הרב ביותר היא אל-הילאל שזכתה ב-18 אליפויות. שמה עד 2007 היה "גביע ליגת האפוטרופוס של שני המסגדים הקדושים", ומאז קרוי על שם יורש העצר הסעודי. הליגה גם הייתה קרויה בעבר "ליגת הפרו הסעודית" (בקיצור SPL), כשכיום הליגה נודעת גם בשם RSL מטעמי חסות.[דרושה הבהרה] עד לשנות ה-50 המאוחרות, הכדורגל בערב הסעודית אורגן על בסיס מקומי-אזורי, כאשר הטורניר הלאומי היחידי היה גביע המלך (הגביע הסעודי). ב-1957, התחרות הראשונה ברמה הארצית שהתקיימה וכללה קבוצות ממרכז, מערב, מזרח, ודרום סעודיה היו הליגות המקומיות שבעצם היוו שלב מוקדמות לגביע המלך הסעודי. הקבוצה המנצחת בגביע הסעודי הייתה בעצם האלופה הלאומית ונחשבה לקבוצה הכי טובה בסעודיה. ב-1981 הוחלט על הגדלת מספר הקבוצות בליגה, וכמו כן לייסד ליגה שנייה. התחרות בעונת 1981/1982, שנקראה גם "ליגת הדירוג" כללה 18 קבוצות, כאשר שמונה הקבוצות הראשונות ייסדו את הליגה הראשונה ועשר הקבוצות שסיימו במקומות התחתונים ירדו לליגת המשנה. בעונת 1984/1985 מספר הקבוצות בליגה הוגדל ל-12 קבוצות. ב-1990 הוחלט על רפורמה במערכת הליגות, ולהכניס מקצוענות לליגה זו. נוסדה ליגה חדשה בשם "גביע ליגת האפוטרופוס של שני המסגדים הקדושים", שבתחילה הייתה תחרות בעלת שני שלבים. בשלב הראשון היו כל הקבוצות נפגשות אחת עם השנייה פעמיים, בבית ובחוץ. לאחר מכן 4 הקבוצות המדורגות במקומות 1-4 המשיכו לשלב גמר נוקאאוט, שנקרא "ריבוע הזהב". הקבוצות הורשו להחתים שחקנים על חוזים מקצוענים - מה שהפך את הליגה לחצי-מקצוענית.. בשנת 2007 הפכה הליגה למקצוענית לחלוטין. נכון לעונת 2023/2024 הליגה כוללת 18 קבוצות. החל מסוף 2022 וביתר שאת מאז 2023, הליגה הסעודית החלה להציע סכומי עתק לבכירי כוכבי הכדורגל בעולם. הראשון שהגיע לליגה היה כריסטיאנו רונאלדו, ובקיץ 2023 החלו להגיע לליגה שחקנים בכירים נוספים מאירופה, כאשר המוכרים שבהם הם ניימאר וכרים בנזמה. נעשו ניסיונות להביא גם את ליאו מסי, וקיליאן אמבפה תמורת סכומי כסף גדולים, אך אלו סירבו. קבוצה המסומנת בכתב מודגש זכתה בגביע הסעודי באותה העונה והשלימה דאבל מקומי. מדיה וקבצים בנושא ליגת העל הסעודית בוויקישיתוף אתר האינטרנט הרשמי של ליגת העל הסעודית (באנגלית) ליגת העל הסעודית, ברשת החברתית פייסבוק ליגת העל הסעודית, ברשת החברתית אקס (טוויטר) ליגת העל הסעודית, ברשת החברתית אינסטגרם ליגת העל הסעודית, ברשת החברתית טיקטוק ליגת העל הסעודית, ברשת החברתית LinkedIn ליגת העל הסעודית, סרטונים בערוץ היוטיוב
עיר האזמרגד של עוץ

עיר האזמרגד של עוץ (באנגלית: The Emerald City of Oz) הוא הספר השישי בסדרת ספרי עוץ של ליימן פרנק באום. בספר זה דורותי גייל, הדוד הנרי והדודה אמי נקלעים למצוקה כלכלית ושוקלים לעבור לעיר. בעקבות כך דורותי מציעה שהם יעברו לגור בעיר האזמרגד אשר בארץ עוץ המופלאה, שם הם יוכלו לחיות בנחת וללא מחסור כלשהו. עם זאת, לארץ עוץ השלווה יש כעת איום חדש - מלך הננסים, אשר הובס על ידי דורותי בעלילה של הספר השלישי בסדרת ספרי עוץ, זומם כעת לכבוש את ארץ עוץ, לשעבד את תושבי עיר האזמרגד ולהשיב לרשותו את חגורת הקסם שלו אותה לקחו ממנו הנסיכה עוצמה ודורותי גייל. לאור חולשתם של הננסים לאור היום, במסגרת התוכנית של מלך הננסים, צבא הננסים יחפור מנהרה תת-קרקעית אשר תסייע להם לחצות את המדבר הקטלני ולהגיע הישר אל תוך עיר האזמרגד. עלילת הספר מציגה את התאקלמותם של דוד הנרי ודודה אם וטיול בחברת כמה מחבריה של דורותי כמו: הקוסם ואיש הצבא הבכיר אומבי אמבי בין כמה ארצות שנמצאים בצפון כמו: ארץ שעשויה מדמויות נייר שמולכת עליהם מלכה אנושית שמשמשת כבוראתן וארץ שכל תושביו הם תצרפים מהלכים, שבהמשך דורותי הולכת לאיבוד עם טוטו והתרנגולת בילינה ומגלה עוד כמה ארצות כמו: ארץ שתושביה הם מאפים, ארץ שתושביה הם כלי בית ורהיטים וארץ שמאוכלסת בארנבים. עלילה נוספת עוסקת בגיוס של גנרל חדש של הננסים בשם גאף של בני ברית שונים לפלישה. העלילות מפגשות שדורותי ובני משפחתה שומעים על הפלישה מאיש הפח, בהגיעם לגבול שבין המערב לצפון ואף הם שומעים שהדחליל עבר לגור בארצו בארמון משלו העשוי קש ותירס. הנסיכה עוצמה מפגינה תושייה יוצאת דופן ומשתמשת בכוחותיה על מנת להערים על צבא הננסים, ולהוביל אותם היישר לתוך מעיין השיכחה, ובעקבות כך לגרום להם לשכוח את כל התוכניות המרושעות שלהם ולחזור לארצם. על מנת למנוע פלישה עתידית של נבל כלשהו וחשש ששוב יהיה מישהו חיצוני שיבוא לארץ עוץ מהאוויר, הקוסמת הטובה מהדרום גלינדה משתמשת בקסם שהופך את ארץ עוץ לבלתי נראית ובלתי נגיש לכולם מלבד לאנשים שנמצאים בארץ עוץ. בסוף הספר ישנה שבירה של הקיר הרביעי שבו דורותי שולחת מכתב לבאום עצמו על גבי נוצה, שבו היא מספרת על המצב שלה ושל משפחתה בארץ עוץ. מדיה וקבצים בנושא עיר האזמרגד של עוץ בוויקישיתוף ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ביבי ווד

ביאטריס "ביבי" ווד (באנגלית: Beatrice "Bebe" Wood; נולדה ב-8 באוגוסט 2001) היא שחקנית וזמרת אמריקאית. היא ידועה בשל דמותה של שאניה בסדרת הטלוויזיה של NBC, "הנורמלים החדשים", ובתור שאנון בקומדיית המצבים של ABC,‏ "The Real O'Neals", ובדמותה של לייק בדרמת הנעורים הלהט"בית של הולו, "באהבה, ויקטור". פרק זה לוקה בחסר. אנא תרמו לוויקיפדיה והשלימו אותו. ווד נולדה בקנזס סיטי, מיזורי ב-2001. ווד סיפרה שרצתה להיות שחקנית מאז שהייתה בת 3. ושיחקה בתוכנית טלוויזיה בפעם הראשונה בגיל 10. Mathew Street Don’t Call Me Flower 21st Century Hippie ביבי ווד, ברשת החברתית אקס (טוויטר) ביבי ווד, ברשת החברתית אינסטגרם ביבי ווד, במסד הנתונים הקולנועיים IMDb (באנגלית) ביבי ווד, באתר MusicBrainz (באנגלית) "Exclusive Interview: Pop Culturalist Chats with Love, Victor's Bebe Wood". pop-culturalist.com. Retrieved 2023-01-26 "Bebe Wood Is the 'New Normal' for Child Stars". backstage.com. Retrieved 2016-10-23 "Bebe Wood as Shannon O'Neal". abc.go.com. Retrieved 2016-10-23 Fuentes, Tamara (17 ביוני 2019). "Meet the Cast of 'Love, Victor' and Their Characters". Seventeen. נבדק ב-17 ביוני 2020. {{cite web}}: (עזרה) "KC-based actress Bebe Wood gets another chance to shine in 'Real O'Neals'". KansasCity.com. Retrieved 2016-10-23 "Interview with Bebe Wood". glittermagrocks.com. Retrieved 2016-10-23
ג'ודית שרמן

ג'ודית דורותי שרמן (באנגלית: Judith Dorothy Sherman; נולדה ב-12 בנובמבר 1942) היא טכנאית קול ומפיקה מוזיקלית אמריקאית. שרמן נולדה בקליבלנד, אוהיו בשנת 1942. היא למדה באוניברסיטת ולפראיסו, שם סיימה תואר ראשון בשנת 1964. היא קיבלה תואר שני באמנויות יפות מאוניברסיטת באפלו בשנת 1971. לאחר שסיימה את לימודיה, שרמן עבדה עבור אד קלהוף בשנים 1971–1972 בניו יורק. היא המשיכה לעבוד בתחנת הרדיו WBAI בניו יורק, שם התחילה כטכנאית קול ועשתה את דרכה למפיקה ולמנהלת מוזיקלית. ב-1976 היא הקימה את חברת "ג'ודית שרמן הפקות", שם היא עובדת מאז כטכנאית קול ומפיקה עצמאית. שרמן הייתה נשואה למפיק זוכה הגראמי מקס וילקוקס, עד שהשניים התגרשו. היא נשואה לכנר קרטיס מקומבר. ג'ודית שרמן, באתר ספוטיפיי ג'ודית שרמן, באתר סאונדקלאוד (באנגלית) ג'ודית שרמן, באתר דיזר "Selling Sounds". Billboard Magazine. 82 (28). 11 ביולי 1970. {{cite journal}}: (עזרה) "Judith Sherman". New Music USA. נבדק ב-2019-02-17. asq4 (2012-06-15). "Meet Producer Judith Sherman". The Alexander String Quartet. נבדק ב-2019-02-17. Roberts, Sam (2017-01-31). "Max Wilcox, Grammy-Winning Record Producer, Dies at 88". The New York Times. ISSN 0362-4331. נבדק ב-2019-02-17. H., Stam, David (2014). What happened to me : my life with books, research libraries, and performing arts. [Bloomington, Ind.]: AuthorHouse. ISBN 9781491861493. OCLC 875295930.
יוקובואה

יוקובואה (ביפנית: 横笛) הוא חליל רוחבי יפני או פו (אנ'). הסוגים השונים כוללים את Komabue ,Nōkan ,Ryūteki ו-Shinobue. לחלילים אלו תא סגור במיוחד (לשיפור האיכויות הגוון והטונאלי), המשתרע מעבר לסנטר עד לכתף שמאל וניתן להשתמש בו כמנוחה, כמו שניתן להניח כינור על הכתף השמאלית. מדיה וקבצים בנושא יוקובואה בוויקישיתוף
קומבואה

הקומבואה (ביפנית: 高麗笛, "חליל קומה") הוא חליל הנקרא חליל במבוק רוחבי, נקרא גם קומבואה פיו Fue המשמש במוזיקת חצר יפנית מסורתית. הקומבואה בנוי בדרך כלל מבמבוק. זהו חליל רוחבי עם שישה חורים באצבעות. הוא 36 ס"מ, קצר יותר מחליל ריוטקי. הקומבואה משמש גם בגאגאקו וגם בקומאגקו. מבחינה היסטורית משפחת אוגה משפחה של מוזיקאים ביפן התמחתה בקומבואה. מדיה וקבצים בנושא קומבואה בוויקישיתוף
Yankee Hotel Foxtrot

Yankee Hotel Foxtrot הוא אלבום האולפן הרביעי של להקת הרוק האמריקאית וילקו, שיצא ב-18 בספטמבר 2001. ההקלטות לאלבום החלו בסוף שנת 2000. הקלטות אלו, שתועדו עבור הסרט "I Am Trying to Break Your Heart: A Film About Wilco", היו מלאות קונפליקטים כולל החלפת מתופפים וחילוקי דעות בין חברי הלהקה והמפיקים לגבי שירים. למרות זאת, האלבום הושלם בתחילת שנת 2001. האלבום הציג סאונד ניסיוני יותר מהפרויקטים הקודמים של הלהקה, והוא תואר כאלבום ארט רוק ואינדי רוק על ידי מבקרי מוזיקה. זה היה האלבום הראשון של הלהקה עם המתופף גלן קוצ'ה, והאחרון עם הנגן והכותב ג'יי בנט. רפרייז רקורדס, חברת התקליטים של וילקו באותה תקופה, סירבה להוציא את האלבום מכיוון שהם לא היו מרוצים מהתוצאה הסופית; זה הוביל לעזיבתה של וילקו את החברה. לאחר מכן, הלהקה רכשה את הזכויות על האלבום ומאוחר יותר הוציאה את האלבום כולו בחינם באתר האינטרנט שלה ב-18 בספטמבר 2001. בנובמבר של אותה השנה, וילקו חתמה עם Nonesuch Records, שהוציא את האלבום בופן מסחרי ב-23 באפריל 2002. האלבום זכה לשבחים רבים ממבקרי מוזיקה עם יציאתו, והוא נחשב כאחד האלבומים הגדולים ביותר של שנות ה-2000. זהו גם הפרויקט הנמכר ביותר של הלהקה, לאחר שהגיע למקום ה-13 במצעד הבילבורד 200. מילות השירים נכתבו על ידי ג'ף טווידי, המוזיקה לשירים הולחנה על ידי טווידי וג'יי בנט. מידע על האלבום Yankee Hotel Foxtrot באתר MusicBrainz מידע על האלבום Yankee Hotel Foxtrot באתר AllMusic האלבום Yankee Hotel Foxtrot באתר Discogs האלבום Yankee Hotel Foxtrot באתר ספוטיפיי Mezydlo, Jeff (12 בפברואר 2020). "The most successful musical spinoff groups". Yardbarker. נבדק ב-2 באוגוסט 2021. {{cite web}}: (עזרה) Blackstock, Peter (23 בספטמבר 2011). "Wilco, Yankee Hotel Foxtrot". Wondering Sound. אורכב מ-המקור ב-3 באוגוסט 2016. נבדק ב-25 בדצמבר 2020. {{cite web}}: (עזרה) Dietz, Jason. "Best Albums of the Decade: A Roundup of Critic Lists". Metacritic.com. Red Ventures. נבדק ב-27 במרץ 2021. {{cite web}}: (עזרה) כאן 88, ספיישל 88: 20 שנה ל-Yankee Hotel Foxtrot של וילקו, באתר פייסבוק [[[:תבנית:BillboardURLbyName]] "Yankee Hotel Foxtrot - Wilco"]. Billboard. 11 במאי 2002. נבדק ב-29 בנובמבר 2012. {{cite journal}}: (עזרה); Check |url= value (עזרה) אודי ניב, ‏אלבומי העשור של nrg וקול הקמפוס, בעיתון מקור ראשון, 17 בדצמבר 2009
אהרן הכהן מראגוזה

רבי אהרן בן דוד הכהן מראגוזה (נולד ב-1580 לערך) היה רב בראגוזה, בימינו דוברובניק. סבו מצד אמו היה המקובל רבי שלמה אוהב, גם הוא רב באותה עיר. רבי אהרן למד בעיר הולדתו ולאחר מכן בוונציה, ומשם חזר לכהן כרב בראגוזה. בשנת 1623 נכלא כשותף כביכול של יצחק ישורון, שהואשם באשם כוזב בעלילת דם. דרשותיו של רבי אהרן, "זקן אהרן", יחד עם דרשות סבו, "שמן הטוב", וסיפור מותו של יצחק ישורון, פורסמו בוונציה בשנת 1657, לאחר פטירתו. תיאורה של עלילת הדם, יחד עם מסמכים מארכיון ראגוזה, פורסמו ב-1882. שם הגדולים, חלק ב, מערכת ש, אות פט (שמן הטוב). גוטהרד דויטש, ‏"AARON BEN DAVID COHEN OF RAGUSA", במהדורת 1901–1906 של האנציקלופדיה היהודית (באנגלית) שמן הטוב זקן אהרן. ונציה. 1657. OCLC 233044892. נבדק ב-5 יולי 2022. {{cite book}}: (עזרה)
זניט (סדרת לוויינים)

זניט (ברוסית:Зенит) סדרת לווייני ריגול שפותחה בברית המועצות. השיגורים בוצעו בשנים 1961–1994 ובתקופה זו שוגרו כ-500 לוויינים. הלוויין תוכנן בOKB-1 על בסיס חללית "ווסטוק". הוא כלל בין היתר יחידת נחיתה בקוטר 2.3 מ' ובמשקל של כ-2400 ק"ג. בחללית הותקנו מספר מצלמות. לאחר מספר שיגורים ראשונים התברר שצריך לשפר את יכולות המצלמות ופותחו מצלמות מיוחדות. יחידת נחיתה כללה מערכת פיצוץ עצמי שהייתה יכולה לפעול במידה ונחיתה התרחשה מחוץ לגבולות ברית המועצות. משך פעילות של הלוויין היה 8–15 ימים. השיגור הראשון בוצע ב-11 בדצמבר 1961 אך היה כשל טכני במשגר. ב-4 באפריל 1962 בוצע שיגור מוצלח ולוויין קיבל שם "קוסמוס 4". השיגור השלישי נערך ב-28 ביולי 1962 ולראשונה בוצע נחיתה מוצלחת לאחר 11 ימי פעילות. החל משנת 1964 לווייני הסדרה הוכרזו כמבצעיות. השיגורים הראשונים בוצעו מקוסמודרום בייקונור בהמשך הם בוצעו גם מקוסמודרום פלסצק. זנית 2 - השיגורים בוצעו בשנים 1962–1970. משקל 4720 ק"ג. בסך הכל בוצעו 81 שיגורים. זנית 2M - השיגורים בוצעו בשנים 1968–1978. משקל הלוויין הוגדל ל-6300 ק"ג ולכן היה צורך לעבוד למשגר לוויינים חזק יותר. בוצעו 101 שיגורים. על בסיס דגם זה פותחו לוויינים אזרחים מסדרה "הקטור-פרירודה", ביון ופוטון. זנית 4 - השיגורים בוצעו בשנים 1963–1970. היה מצויד במצלמות משופרות. בוצעו 76 שיגורים. זנית 4M - השיגורים בוצעו בשנים 1968–1974. היה מצויד במצלמות משופרות ומנועים שהיו מאפשרים לשנות את המסלול מספר פעמים. בוצעו 61 שיגורים זנית 4MK - השיגורים בוצעו בשנים 1969–1980. היה מסוגל לטוס במסלול נמוך לקבלת צילומים איכותיים במיוחד. בוצעו 80 שיגורים זנית 4MT - השיגורים בוצעו בשנים 1971–1982. היה מיועד לביצוע צילום טופוגרפי. בוצעו 23 שיגורים. על בסיס לוויינים אלו פותחו לוויינים מסדרה Fram לצרכים אזרחיים. זנית 6U - השיגורים בוצעו בשנים 1976–1985. יכול לטוס במסלול גבוה ובמסלול נמוך. בוצעו 96 שיגורים זנית 8 - השיגורים בוצעו בשנים 1984–1994. היה מיועד לצילומי קרטוגרפיה. משך החיים היה 15 ימים. בוצעו 101 שיגורים. על בסיס לווייני הסדרה פותחו לוויינים לצרכים אזרחיים. סדרת לווייני "יאנטר" בתחילה השלימה את לווייני "זניט" ובהמשך החליפה אותם. מדיה וקבצים בנושא זניט בוויקישיתוף תיאור מפורט של הלוויינים (ברוסית) לוויין זניט 2 לוויין זניט 2M לוויין זניט 4 לוויין זניט M4 לוויין זניט 4MK לוויין זניט 4MT לוויין זניט 6U לוויין זניט 8
מרדית' מונרו

מרדית' מונרו (באנגלית: Meredith Leigh Monroe, נולדה ב-30 בדצמבר 1969) היא שחקנית אמריקאית הידועה בעיקר בזכות גילומה של אנדי מקפי בדוסון קריק מ-1998 עד 2003, ובתפקיד חוזר בתור היילי הוצ'נר במחשבות פליליות וקרולין סטנדל ב-13 סיבות. מונרו נולדה ב 1969 ביוסטון, טקסס, ארצות הברית. הוריה התגרשו כשהייתה בת שנתיים, ולאחר מכן היא גדלה בהילסדייל, אילינוי. היא למדה בבית הספר התיכון המרכזי של הילסדייל ולאחר שסיימה את לימודיה עברה לניו יורק כדי להמשיך בקריירת דוגמנות. בשנת 1995, היא הופיעה במספר פרסומות בטלוויזיה ובפרסומות במגזינים עבור לוריאל טיפוח שיער, דיסני ריזורט, אופני האפי, מכוניות פורד וצעצועים של מאטל. בנוסף היא דגמנה על 5 כריכות של ספרי ננסי דרו. בשנת 1996, מונרו עשתה את המעבר למשחק כאשר לוהקה לתפקיד טרייסי דלקן בסדרה מחשבות מסוכנות של ABC, מה שהוביל לתפקיד קטן שחוזר על עצמו בסאנסט ביץ' בתור רייצ'ל, נערה בהריון. ב-1998 בגיל 29 היא לוהקה לתפקיד קבוע בדוסון קריק בתפקיד אנדי, נערה בת 16, אחותו של ג'ק (קר סמית') המפתחת מחלת נפש. היא הייתה בתפקיד קבוע בעונות 2 ו-3, הופיעה במספר פרקים בתחילת ובסוף עונה 4, והייתה כוכבת אורחת מיוחדת בסיום הסדרה בעונה 6 (אם כי הסצנות שלה נחתכו מהפרק המשודר בטלוויזיה, והופיעה רק במהדורת ה-DVD המורחבת). על תפקידה זה זכתה בפרס "פריצת השנה" בטקס פרסי בחירת הנוער 1999. אחרי דוסון קריק, היא עשתה המון הופעות אורח בכמה תוכניות פופולריות אחרות, כולל: פשע מן העבר, CSI: מיאמי, האוס, בונז, מרפאה פרטית, המנטליסט, NCIS, הוואי 0–5 ועוד. ב-2002 השתתפה בסרט הטלוויזיה "מעבר לערבה: סיפורה האמיתי של לורה אינגלס וילדר". בתפקיד הסופרת לורה אינגלס וילדר. הסרט הופק על יד מרקוס קול והציג את הספרים המאוחרים יותר של סדרת בית קטן בערבה (מ"החורף הארוך" עד "ארבע השנים הראשונות"). ב-2002 יצא סרט המשך שגם בו השתתפה מונרו. בין 2005–2009 היא הופיעה בסך הכל ב-16 פרקים במחשבות פליליות בתור היילי הוצ'נר, אשתו של אהרון הוצ'נר (תומאס גיבסון). מונרו עזבה את הסדרה לאחר שדמותה נרצחה על ידי רוצח סדרתי, בפרק ה-100. בהמשך היו לה גם תפקידים ב NCIS: לוס אנג'לס, בניחוש חוקר, חשיפה לדרום, המפענחת, ו-S.W.A.T. בשנת 2018, היא הצטרפה לקאסט של 13 סיבות בעונה השנייה בתור קרולין, אמו של אלכס סטנדל והופיעה בתוכנית במשך 10 פרקים. מונרו נישאה לסטיבן קאבוביט, (אחיו של השחקן אנדרו קאבוביט) ב-1999, ולהם שני תאומים בן ובת אשר נולדו ב-2014. אתר האינטרנט הרשמי של מרדית' מונרו מרדית' מונרו, ברשת החברתית אינסטגרם מרדית' מונרו, במסד הנתונים הקולנועיים IMDb (באנגלית) מרדית' מונרו, באתר AllMovie (באנגלית) מרדית' מונרו, במסד הנתונים הקולנועיים KinoPoisk (ברוסית)
רעידת האדמה בארזינג'אן (1939)

רעידת האדמה של ארזינג'אן פקדה את מזרח טורקיה בשעה 1:57:23 לפנות בוקר (שעון מקומי) ב-27 בדצמבר 1939 עם עוצמה 8–8.2 בסולם ריכטר, של 7.8 בסולם מגניטודה לפי מומנט (Mw) ועוצמה מקסימלית של XII (אקסטרים) בסולם מראקלי. זוהי רעידת האדמה החזקה ביותר שתועדה בטורקיה, מאז רעידת האדמה בצפון אנטוליה (אנ') ב-1668 שהייתה חזקה יותר. רעידת האדמה הייתה בין האירועים הגדולים ברצף של רעידות שהשפיעו על טורקיה בהעתק צפון אנטוליה בין 1939 ל -1999.ברעידה התרחש קרע במשטח (אנ'), עם תזוזה אופקית של עד 3.7 מטר בקטע באורך 360 ק"מ באזור ההעתק. ברעידת האדמה נספו 39,968 אנשים, ונפצעו כ-100,000, מה שהפך אותה לאסון הטבע עם מספר הנפגעים הרב ביותר בטורקיה של המאה ה-20. העתק צפון אנטוליה באסיה הקטנה הוא גבול טרנספורמציה (אנ') עיקרי שבו הלוח האירו-אסיאתי מחליק על פני המיקרו-לוח האנטולי הקטן יותר. השבר משתרע על פני 1,600 ק"מ ממזרח טורקיה ועד לים מרמרה. אזור ההעתק היה ונשאר פעיל מאוד. ארזינג'אן נהרסה ברעידות אדמה לפחות 11 פעמים מאז 1,000 לספירה. בין 1942 ל-1967, אירעו שש רעידות אדמה גדולות לאורך אותה שבר, בהן שלוש מעל 7 בMw. עם מוקד רעש סמוך לעיר ארזינג'אן, שבר רעידת האדמה התפשט מערבה לאורך של 400 ק"מ. עד היום ניתן לראות את קרעי פני השטח שנוצרו. נוצר קרע של עד 360 ק"מ על פני השטח. חושבה תזוזה ממוצעת של בין 2.3 מטר ל-8.8 מטר. תזוזות אנכיות נמדדו ב-0.5–2.0 מטר. ההחלקה האופקית המקסימלית הייתה 10.5 מטר. הרעידה נמשכה 52 שניות.   הרעידה גם גרמה לצונאמי בגבהים של 1-3 מטר שפגע בחוף הים השחור. העברת מתח קולומב (אנ') מרעידת האדמה של 1939 קידמה קרעים לכיוון מערב לאורך ההעתק הצפון אנטולי. מאז 1939 עשר רעידות אדמה בעוצמה של 6.7 קרעו חלק של 1,000 ק"מ מההעתק. רעידת האדמה גרמה נזק חמור לכ-116,720 מבנים. כיוון שהרעידה התרחשה בחורף היה למחלצים ולסיוע קשה אף יותר להגיע לאזורים הפגועים. בתחילה עמד מספר ההרוגים על כ-8,000 איש. למחרת, ב-27 בדצמבר, דווח כי הוא עלה ל-20,000. במהלך אותו יום, הטמפרטורה ירדה ל-30 מעלות צלזיוס מתחת לאפס והחל מבצע חילוץ חירום. עד 5 בינואר, כמעט 33,000 מתו עקב רעידת האדמה ובשל טמפרטורות נמוכות, תנאי סופות שלגים ושיטפונות. ההרס המוחלט של רעידת האדמה גרם לטורקיה לאמץ תקנות בנייה סיסמיות. הנזק שנגרם לעיר ארזינג'אן היה כה נרחב, עד שמיקומה הישן ננטש לחלוטין והיא נוסדה מחדש 4 קילומטר צפונית-מערבית למיקום הישן. בשנת 2023 שוב התרחשה רעידת אדמה בטורקיה, ונשיא טורקיה רג'פ טאייפ ארדואן השווה את האסון לזה של 1939. אולם מבחינת הרוגים, הרעידה האחרונה הייתה קטלנית יותר מזו של 1939, ונהרגו בה למעלה מ-50,000 איש. Historic Worldwide Earthquakes, web.archive.org, ‏2009-08-25 Historic Earthquakes, web.archive.org, ‏2016-03-23 אוריאל בארי, ‏בפעם החמישית: רעידת אדמה הורגשה בטורקיה, באתר "סרוגים", 27 בפברואר 2023
אלף נשיקות קטנות

אלף נשיקות קטנות הוא סרט דרמה ישראלי משנת 1982 בתסריט ובימוי של מירה רקנאטי, עם רבקה נוימן, דינה דורון וגדי רול בתפקידים הראשיים. התסריט הוא על אם ובתה המתמודדות כל אחת בדרכה עם סוד הבגידה של האב / בעל לאחר שנפטר. הסרט התקבל לפסטיבל הקולנוע בקאן במסגרת "מבט מסוים" והיה מועמד לסרט הטוב ביותר בפסטיבל הקולנוע הבינלאומי בשיקגו. אלמה לויתן (רבקה נוימן) היא מעצבת אופנה, גרה ביפו ועובדת בחנות גדולה לבגדי נשים בדיזנגוף סנטר ביחד עם חברתה נילי (נירית ירון). אביה דוד נפטר והיא מגיעה לבית החולים עם נילי כדי לקבל את בגדיו וחפציו ולבקר באותו זמן את אמה רותה (דינה דורון) שמאושפזת בחשד להתקף לב. היא מראה לרותה את השעון של אביה ומגלה לה שדוד נפטר. דוד היה צייר חובב ובאחת הגלריות מגלה אלמה ציורים שלו עם הקדשה לאשה בשם מארה. בחיפוש קצר היא מוצאת את מארה (רינה אוטיצ'ל) בעלת מספרה ולה בן בשם מיקה (גדי רול). מסתבר שלאביה הייתה מאהבת במשך שנים והיא ורותה לא ידעו על כך דבר. היא מגלה זאת לאמה שדורשת שתפסיק מגע עם מארה ומיקה. רותה בטוחה שמיקה הוא בנו של דוד אבל האמת היא שמארה הגיעה לישראל לבדה כשבנה היה בן שלוש ודוד לויתן תמך בה כל הזמן. מיקה מחזר אחרי אלמה אבל יש לה באותו זמן חבר בשם אורי (דורון תבורי) אתו היא מקיימת יחסים. רותה עוברת משברים נפשיים שמשפיעים על הקשר שלה עם אלי (נסים זוהר). בשלב מסוים היא עוזבת הכל ונוסעת לפריז להתאוורר אבל לבסוף חוזרת. אלמה עוזבת את אורי ומחזקת את הקשר עם מיקה. "אלף נשיקות קטנות", במסד הנתונים הקולנועיים IMDb (באנגלית) "אלף נשיקות קטנות", באתר AllMovie (באנגלית) "אלף נשיקות קטנות", באתר ספר הקולנוע הישראלי "אלף נשיקות קטנות", באתר אידיבי "אלף נשיקות קטנות", במסד הנתונים הקולנועיים KinoPoisk (ברוסית) אלף נשיקות קטנות, במיזם "אישים" לתיעוד היצירה הישראלית אלף נשיקות קטנות, בספר הקולנוע הישראלי אלף נשיקות קטנות, בארכיון הסרטים הישראלי אלף נשיקות קטנות, באתר אידיבי יעקב בר-אור (עיתונאי), מירה רקנאטי: "קשה להיות במאית בעולם של גברים", דבר, 25 במרץ 1982 אורי קליין, הבל היופי, דבר, 28 במרץ 1982